Unió Deportiva Atlètica Gramenet

A Unió Deportiva Atlètica Gramenet é un club de fútbol de España, da cidade de Santa Coloma de Gramenet, en Barcelona. Foi fundado en 1923 e actualmente xoga na Terceira División Española, logo de descender en 2011.

 Historia 

A fundación da Unión Deportiva Atlètica Gramenet remóntase a principios dos anos 20, como continuador histórico do FC Gramenet e a Unión Deportiva Colomense.

No campo de Santa Coloma, situado diante da Igrexa vella do pobo, foi onde xogou o FC Gramenet ata a súa desaparición, entre 1928 e 1929.

O FC Gramenet rexistrouse na Federación Catalá en 1924, e a súa equipaxe nesa primeira época era camiseta a raias verticais amarelas e azuis e pantalón azul.

En 1929, despois de que o FC Gramenet desaparecese polas débedas que arrastraba, algúns membros da última xunta fundaron a Unión Deportiva Colomense, que se mantería ata o ano 1942, data na que desapareceu sen que se coñezan os motivos. A primeira xunta da UC Colomense, presidida por Miguel Badosa, alugou os terreos de viñedos onde os socios e afeccionados construíron o Campo do Fondo, que foi a sede deste equipo e do seu sucesor, a Unió Deportiva Atlètica Gramenet ata 1994.

A Unión Deportiva Colomense superou a guerra civil, pero non o novo réxime. Sabemos que se mantivo ata o ano 1942 porque ata aquel ano recibiu anualmente unha subvención para pagar o torneo de verán. No ano 1943, a Fronte de Mocidades -por orde ratificada no Pleno Municipal- incautou o campo para prácticas militares e para que xogase o seu equipo.

Tres anos máis tarde, en 1945, con Pere Casajust como presidente se crea a Unión Deportiva Atlético Gramenet, Unión Deportiva polo Colomense, Atlético polo Baleares e Gramenet polo FC Gramenet. 22 presidentes tivo o club. Algúns duraron escasas semanas, outros moitos anos, un en tres oportunidades diferentes da historia da entidade.

En 1994 inaugurouse o actual Nou Camp Municipal de Santa Coloma, a beiras do río Besòs, onde antes se atopaban os campos da UD Obreros, fusionada coa UDA Gramenet no ano 1995 e o CD Arrabal.

Aproveitando a marcha ao novo campo, a Gramenet anexionouse o CD Milan, que se converteu na Gramenet B. Na Copa do Rei 2004-05 eliminou o Futbol Club Barcelona por 1-0 chegando a cuartos de final tras eliminar a Barça, Levante, Lleida e sendo eliminado polo Betis aínda que con apuros 2-2 na ida e 4-3 na volta.

 Uniforme 

Uniforme titular: Camiseta azul, pantalón branco e medias azuis. 
Uniforme alternativo: Camiseta vermella, pantalón vermello e medias brancas. 
Terceiro uniforme: Camiseta laranxa, pantalón laranxa e medias laranxas.

 Estadio 
Nou Camp Municipal de Santa Coloma, inaugurado en 1994, con capacidade para 5.000 persoas.

 Datos do club 

 Tempadas en 1ª: 0
 Tempadas en 2ª: 0
 Tempadas en 2ªB: 18
 Tempadas en 3ª: 19 (Incluída a 2012/13)
 Mellor posto na liga: 1º en Segunda B (tempadas 1993-94 e 2000-01)
 Peor posto na liga: 16º en Segunda B (tempada 2004-05)

 Palmarés 
 Segunda División B de España (2): 1993-94, 2000-01
 Terceira División de España (1): 1991-92
 Subcampión da Terceira División (1): 1992-93

 Véxase tamén 
 Ligazóns externas 
Páxina oficial do club

Gramenet
Categoría:Santa Coloma de Gramenet